Diari Oficial de la Generalitat Valenciana


Sumari del DOGV 5025, del 10-06-2005 (2005/6582)

Pròrroga de la informació pública del programa d'actuació integrada per al desenvolupament de la unitat d'execució A de Benimàmet.
----------------------------------------------------------------------------------------------------------------------------------

### Dades del document

Número de DOGV
:   5025

Data del DOGV
:   10-06-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/6582


Organisme emissor
:   Ajuntament de València

Tipus de document
:   Anunci

Pròrroga de la informació pública del programa d'actuació integrada per al desenvolupament de la unitat d'execució A de Benimàmet. [2005/F6582]
  
El Ple de l'ajuntament, en la sessió ordinària del dia 29 d'abril de 2005 va adoptar l'acord següent:
  
«Vistes les actuacions que figuren en l'expedient, així com l'informe que antecedix, emés per la Secció de Programes d'Actuació Integrada del Servici de Planejament, i amb el dictamen de la Comissió Informativa d'Habitatge, Grans Projectes i Urbanisme, s'acorda:
  
Primer. Prorrogar el període d'informació pública pel termini de 20 dies hàbils, mitjançant anuncis en un diari d'informació general editat a la Comunitat Valenciana i posteriorment o simultàniament en el Diari Oficial de la Generalitat Valenciana, i prèvia remissió dels avisos prescrits en l'article 46.3 de la Llei Reguladora de l'Activitat Urbanística, les alternatives tècniques de programa d'actuació integrada presentades per Proara Ciudad, SL, l'Agrupació d'Interés Urbanístic Unitat d'Execució A de Benimàmet i per Domus Céntrica Promociones, SL, per al desenvolupament de la unitat d'execució A de Benimàmet.
  
Segon. En este termini, comptat a partir de la publicació de l'anunci d'exposició pública en el Diari Oficial de la Generalitat Valenciana, només els titulars cadastrals de les parcel·les amb referència cadastral números 18390-01, 18171-02, 18837-03, 18520-04, 18948-05, 18304-06, 18156-07, 18196-08, 18322-09, 18934-10 i 18131-11, podran presentar al Servici Municipal de Planejament (av. d'Aragó, 35), tant al·legacions com alternatives tècniques que pretenguen competir amb les que s'exposen al públic.
  
En els cinc dies següents al venciment del termini d'informació pública, només els titulars de les parcel·les anteriorment esmentades podran presentar a l'Oficina de Contractació de la corporació (plaça de l'Ajuntament), proposicions juridicoeconòmiques en plica tancada a qualsevol de les alternatives tècniques presentades. L'acte d'obertura de les que es presenten es realitzarà el següent dia hàbil a l'acabament d'este termini, tret que siga dissabte, cas en què es traslladarà al següent dia hàbil.
  
En el supòsit que algun dels titulars de les parcel·les cadastrals anteriorment esmentades presentara alternativa tècnica en competència, qualsevol persona podrà presentar proposicions juridicoeconòmiques en plica tancada a la dita alternativa, en el termini de cinc dies anteriorment esmentat.
  
Tercer. Totes les actuacions podran ser objecte de consulta i al·legació pels interessats durant els 10 dies següents a l'acte d'obertura de pliques; així mateix, durant tot el procediment podran ser objecte de pública consulta al Servici de Planejament, les al·legacions i alternatives tècniques que s'hi presenten.
  
La publicació de la present resolució val d'anunci als afectats desconeguts o a aquells l'adreça dels quals no constara o constara erròniament en la base de dades cadastral, de conformitat amb el que s'establix en l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.»